ཕལ་ཆེར་འཛམ་གླིང་ཡོངས་ཀྱི་ལྟ་ཐུབ་པའི་སྤྱི་ཚོགས་འབྲེལ་འདྲིས་སྨྱན་བྱེད་ཨིན་སི་ཊཱ་གྷི་རམ་ཞེས་པ་དེ་རྒྱ་ནག་གཞུང་གིས་བཀག་ཡོད་པས་རྒྱ་ནག་མི་དམངས་ལ་དེ་ལྟ་ཀློག་དང་བཀོལ་སྤྱོད་ཀྱི་སྐལ་བ་ནི་ནམ་ཡང་ཡོད་མ་ཡིན།དེའི་སྟབས་ཀྱིས་བྷན་ཙི་ཚང་གིས་ཁྱབ་བསྒྲགས་དེ་ཨིན་སི་ཊཱ་གྷི་རམ་དྲྭ་རྒྱའི་སྟེང་སྤེལ་དུས།རྒྱ་ནག་མི་མང་གིས་དེ་ལྟ་བུའི་ཁྱབ་བསྒྲགས་ཤིག་སྤེལ་ཡོད་པ་ཕལ་ཆེར་ཤེས་ཡོད་རྒྱུ་མ་རེད།ཡིན་ན་ཡང་།དེ་ཡིས་རྒྱ་ནག་གཞུང་འབྲེལ་སྨྱན་བྱེད་མགྲིན་ལྕེའི་ཚོགས་ཀྱིས་རྩུབ་ཀྱང་དྲག་པའི་སྨྲ་བརྗོད་ཀྱིས་ཡ་ལན་སློག་རྒྱུར་གནོད་པ་ཅི་ཡང་མེད།རྒྱུ་མཚན་ནི་རྒྱ་གཞུང་གི་ཕྱིའི་དྲྭ་རྒྱ་སོགས་སྨྱན་བྱེད་རིགས་འགོག་བྱདམེ་རིཡིས་རྒྱ་ནག་གི་མི་དམངས་དཀྱུས་མའི་ལྟ་ཉན་བཀག་པ་ལས་མཐོ་རིམ་ལས་ཁུངས་དང་འགོ་ཁྲིད་ཚོར་ནུབ་གླིང་མི་དམངས་དང་འདྲ་མཉམ་གྱི་རང་དབང་ཡོད་པས་ཡིན།རྒྱ་གཞུང་གི་མགྲིན་ལྕེའི་རིག་གསར་གྱི་རྣམ་པའི་ཁ་རྡུང་སྐྱོན་འཛུགས་དེའི་རྗེས་སུ་བཀོད་པའི་མཆན་ཞིག་ཏུ།གལ་ཏེ་རྒྱལ་ཁབ་ག་གེ་མོའི་ཁེ་ལས་ཁང་ཞིག་གིས་ཧེ་ཊི་ལིར་ལ་བསྟོད་བསྔགས་བྱས་ཏེ།ཧེ་ཊི་ལིར་གྱི་སྐད་ཆ་ཞིག་བསྒྲགས་ནས།འཇར་མཱ་ནེ་ཁ་བྲལ་སྟོབས་ཤུགས་ཀྱི་བཤད་སྟངས་ཚད་མར་བཟུང་ཚེ།འཇར་མཱ་ནེ་མི་དམངས་ཀྱི་སེམས་སུ་ཚོར་བ་ཅི་ཞིག་སྐྱེ་སྲིད་དམཞེས་བཀོད་ནས།འཛམ་གླིང་ནོ་བྷེལ་ཞི་བདེ་གཟེངས་རྟགས་ཐོབ་མཁན༧གོང་ས་རྒྱལ་བ་རིན་པོ་ཆེ་མཆོག་དང་འཛམ་གླིང་འཁྲུག་ཆེན་གཉིས་པའི་གཏེ་བོ་དང་རྗིའུ་མི་རིགས་ཁྲི་ཕྲག་མང་པོ་དམར་གསོད་བྱེད་མཁན་ཧེ་ཊི་ལིར་གཉིས་མཚུངས་པར་སྨྲ་སྟངས་དེ་ཅི་འདྲའི་གནས་ལུགས་རྒྱུ་མཚན་མེད་ཅིང་དགྲོད་བྲོ་བ་ཞིག་རེད་ཨང་།